મરાઠા નેતા સંજય ભોરે અમારા સહયોગી અખબાર ટાઈમ્સ ઑફ ઈન્ડિયા સાથેની વાતચીતમાં કહ્યું કે, ‘9 ઓગસ્ટ પછી આંદોલન વધુ તીવ્ર બની શકે છે. અનામતની માંગણીની સાથે 50થી પણ વધુ રેલી કાઢવામાં આવી હતી. અમે બહુ રાહ જોઈ પણ એવું લાગી રહ્યું છે કે આ મામલે મુખ્યમંત્રી બહુ ગંભીર હોય તેવું નથી જણાઈ રહ્યું. અમે આંદોલન તો શરૂ કરી જ દીધું છે અને 9 ઓગસ્ટથી પરિવારો સાથે તમામ મરાઠાઓ રસ્તા પર ઉતરી આવશે. જે મરાઠા ક્રાંતિ જન આંદોલન હશે.’